# Manual til GNOME Undertekster V1.0

## Introduktion

GNOME Undertekster er en undertekstredigering til GNOME-skrivebordet. GNOME Undertekster understøtter de fleste almindelige tekstbaserede undertekstformater og gør det muligt at redigere, konvertere og synkronisere undertekster. Dets funktioner følger.

- Undertekstformater:

  - Advanced Sub Station Alpha

  - MicroDVD

  - MPlayer

  - Mplayer 2

  - MPSub

  - SubRip

  - Sub Station Alpha

  - SubViewer 1.0

  - SubViewer 2.0

- Indbygget forhåndsvisning af video

  - Bruger mplayer som motor

  - Visning af videoens varighed og nuværende position

  - Indstil tidspunkter af undertekst baseret på videoposition

  - Vælg automatisk video når underteksterne åbnes

- Brugerflade

  - WYSIWYG-What you see is what you get (det du ser er det du får)

  - Rediger undertekstens filhoveder

  - Søg og erstat, med understøttelse af regulære udtryk

  - Fortryd/omgør

- Handlinger for tidspunkter

  - Juster automatisk tidspunkter baseret på 2 korrekte tids-/synkroniseringspunkter

  - Forskyd undertekster med en angivet forsinkelse (som kan baseres på videoen)

  - Konvertér mellem billedfrekvenser

  - Rediger tidsenheder og billedenheder

- Andre funktioner

  - Automatisk registrering af tegnkodning og undertekstformat (ved åbning)

  - Valg af flere tegnkodninger

  - Nedsætter krav til læsning af undertekster, så undertekster der indeholder fejl kan læses

## Kom godt i gang

### Sådan startes GNOME Undertekster

Du kan starte Gnome Undertekster på følgende måder:

Menuen Programmer

- Vælg Lyd & video GNOME Undertekster .

Kommandolinjen

- Skriv `gnome-subtitles` `filnavn` og tryk på Enter.

  Argumentet `filnavn` er valgfrit. Hvis det angives, åbnes filen når programmet starter.

## Arbejd med filer

### Opret et nyt undertekstdokument

1. Gå til Fil Ny .

   En ny fil bør åbne i redigeringen

### Åbn en fil

1. Gå til Fil Åbn .

   Vinduet Åbn fil bør åbne

2. Vælg den undertekstfil du ønsker at åbne.

   1. Hvis du vil angive filens tegnkodning, så vælg en i tegnkodningslisten. Hvis den ikke angives, så registreres tegnkodningen automatisk.

   2. Hvis du vil vælge en video som skal åbnes straks, så vælg en video fra videolisten.

Når du vælger en video, så kan du kun vælge blandt videoerne i den nuværende mappe. Hvis den video du vil åbne ikke er i den samme mappe som undertekstfilen, så kan du åbne videoen efter undertekstfilen er åbnet.

### Gem en fil

Du kan enten gemme en fil normalt, eller bruge Gem som til at indstille andre valgmuligheder.

1. Gå til Fil Gem .

   Vinduet Åbn fil bør åbne

Hvis du gemmer en ny fil, vises vinduet Gem som

### Gem som en ny fil

1. Gå til Fil Gem som .

   Vinduet Gem som bør åbne

2. Indtast et nyt navn til din undertekstfil

3. Hvis du vil gemme filen på en anden placering, så gå til den nye placering i filvælgeren

4. Hvis du vil gemme filen i et andet format end det format som vises i listen over undertekstformater, så vælg et andet format.

5. Hvis du vil gemme filen med en anden tegnkodning end din standardtegnkodning, som er angivet, så skift kodningen i listen over tegnkodninger.

6. Klik på Gem

### Vælg en tegnkodning

Hvis du bruger specialtegn i din undertekstfil, så skal du sørge for at din fil gemmes med en kodning, som understøtter tegnene.

Når en fil gemmes med en tegnkodning, som ikke understøtter specialtegnene, så vil det føre til tab af tegndata. Det sker, når du forsøger at gemme flerbytetegn i en tegnkodning som bruger enkeltbyte.

### Rediger undertekstens filhoveder

Nogle undertekstformater har filhoveder som indeholder information om filen. Du kan redigere felterne i GNOME Undertekster ved at

1. Gå til Fil Filhoveder .

   Vinduet Filhoveder åbnes. Det har 4 faneblade.

2. Vælg det faneblad, som passer til formatet på din undertekstfil

3. Udfyld de relevante felter.

4. Når du er færdig med at indtaste data i filhovedet, så klik på OK

## Arbejd med undertekster

Hjælpen viser de tastaturgenveje som bruges til at udføre bestemte opgaver. Alle opgaverne kan også udføres ved at bruge menuen Rediger i stedet for tastaturgenvejene.

### Tilføj en undertekst

Nye undertekster tilføjes enten før eller efter den nuværende undertekst.

### Sådan tilføjes en ny undertekst efter den nuværende undertekst

1. Tryk på Insert eller Ctrl+Enter

### Sådan tilføjes en ny undertekst før den nuværende undertekst

1. Tryk på Skift+Ctrl+Enter

### Flyt mellem undertekster

For at vælge undertekster kan du enten bruge din mus til at klikke på underteksten, eller når din markør er i redigeringsvinduet, bruge tastaturgenvejene til at flytte mellem underteksterne

### Gå til den næste undertekst

1. Tryk på Ctrl+Page Down

### Flyt til den forrige undertekst

1. Tryk på Ctrl+Page Up

### Fjern undertekster

1. Tryk på Delete

### Arbejd med flere undertekster

Nogle gange kan det være, du vil vælge flere undertekster. Brug Skift til at vælge undertekster, der ligger efter hinanden, og Ctrl til at vælge undertekster, der ikke ligger efter hinanden

For at vælge alle underteksterne trykkes på Ctrl+A

### Rediger tekst

Sådan redigeres tekst i en undertekst

1. Vælg underteksten

2. Klik på redigeringsvinduet for at flytte markøren ind i redigeringsvinduet

### Tekstformat

Et stilformat (fed, kursiv, understregning) kan kun anvendes på hele linjen. Hvis du kun vil formattere bestemte tegn, så skal du redigere undertekstfilen i en tekstredigering.

### Fortryd og omgør

### Sådan fortrydes en handling

1. Tryk på Ctrl+ Z

### Sådan omgøres en handling

1. Tryk på Ctrl+ Y eller Ctrl+Skift+Z

### Klip, kopiér og indsæt

Du kan klippe, kopiere og indsætte teksten i en undertekst.

### Sådan kopieres tekst

1. Ctrl+ C

### Sådan klippes tekst

1. Ctrl+ X

### Sådan indsættes tekst

1. Ctrl+ V

## Manipulering af undertekster

### Indstil enhederne for undertekster

I GNOME Undertekster kan du indstille og justere undertekster i tidsenheder (minutter og sekunder) eller i billedenheder. Standarden er tidsenheder.

### Sådan bruges billedenheder

1. Gå til Vis Billedenheder .

### Sådan bruges tidsenheder

1. Gå til Vis Tidsenheder .

### Juster tidspunkter

1. Hvis du kun vil justere tidspunktet på nogle undertekster, så vælg de undertekster, du vil justere tidspunktet på

2. Gå til Tidspunkter Juster .

3. Vælg den nye starttid på den første undertekst og den nye starttid på den sidste undertekst

### Forskyd tidspunkter

Forskydning af tidspunkter giver dig mulighed for at flytte en eller flere undertekster frem eller tilbage med en bestemt mængde. Til forskel fra funktionen Juster undertekster, så påvirker forskydning af undertekster ikke varigheden af underteksterne.

### Sådan bruges forskydning af undertekster

1. Vælg hvilken undertekster du vil forskyde. Hvis du vil forskyde tidsenheden/billedenheden på en undertekst og/eller alle undertekster før eller efter en bestemt undertekst, så vælg den undertekst. Hvis du vil forskyde mere end én bestemt undertekst, så vælg alle de undertekster, du vil forskyde.

2. Gå til Tidspunkter Forskyd .

3. Indtast mængden af tid (eller billeder, hvis du bruger billedenheden) som dine undertekster skal justeres med. Hvis du vil flytte underteksterne tilbage, så indtast en negativ værdi ellers indtast en positiv værdi.

4. Vælg hvordan du vil forskyde dine undertekster.

5. Klik på Forskyd for at forskyde underteksterne.

### Indstil billedfrekvenserne for input og video

Når du åbner en video, så indstiller GNOME Undertekster ikke automatisk videoens billedfrekvens.

GNOME Undertekster manipulerer undertekster baseret på tidsenheder, uanset visningstilstanden. Når du ændrer videoens billedfrekvens, så vil GNOME Undertekster derfor justere billedfrekvensen for at kompensere for ændringen. Varigheden af underteksten forbliver den samme.

Hvis dit undertekstformat bruger billedenheder til at fastslå, hvornår en undertekst vises (MicroDVD), så kan en ændring af videoens billedfrekvens gøre at dine undertekster mister deres synkronisering.

### Sådan indstilles videoens billedfrekvens

1. Gå til Tidspunkter Videoens billedfrekvens og vælg den relevante billedfrekvens.

### Sådan indstilles inputtets billedfrekvens

1. Gå til Tidspunkter Inputtets billedfrekvens og vælg den relevante billedfrekvens.

## Arbejd med videoer

### Åbn og luk en video

### Sådan åbnes en video

1. Gå til Video Åbn

### Sådan lukkes en video

1. Gå til Video Luk

### Afspil

GNOME Undertekster afspiller videoen i visningsvinduet med dine undertekster.

### Søg til markering

Du kan gå til punktet i den indlæste video, hvor en undertekst starter

### Søg til en undertekst

1. Gå til Video Søg til markering

### Indstil undertekstens start- og slutpositioner

Du kan indstille underteksternes start- eller sluttid, baseret på punktet hvor den indlæste video er sat på pause

### Sådan indstilles undertekstens starttid

1. Gå til Video Indstil starten på undertekst

### Sådan indstilles undertekstens sluttid

1. Gå til Video Indstil slutningen på undertekst

## Hvor du kan få yderligere support

### Forum

Spørgsmål og generelle diskussioner bør indsendes i Forum (der kræves ikke registrering).

### Mailingliste

Du får måske et hurtigt svar ved at spørge på mailinglisten (der findes arkiver).

### Fejl og funktioner

Fejl og anmodninger om funktioner kan rapporteres i GNOME issue tracker.