# Manualul Subtitrări Gnome V1.0

## Introducere

Subtitrări Gnome este un editor de subtitrări pentru desktopul GNOME. Subtitrări Gnome este compatibil cu cele mai comune formate de subtitrări bazate pe text și permite editarea, conversia și sincronizarea subtitrărilor. Funcționalitățile programului sunt următoarele.

- Formatul subtitrărilor suportate:

  - Sub Station Alpha avansat

  - MicroDVD

  - MPlayer

  - Mplayer 2

  - MPSub

  - SubRip

  - Sub Station Alpha

  - SubViewer 1.0

  - SubViewer 2.0

- Previzualizare video integrată

  - Folosește ca suport mplayer

  - Afișează lungimea filmului și poziția curentă

  - Stabilește timpii subtitlurilor în conformitate cu poziția filmului

  - Selectează automat filmul la deschiderea subtitrărilor

- Interfața cu utilizatorul

  - WYSIWYG-Ceea ce vezi este ceea ce vei obține

  - Editează antetele subtitrărilor

  - Caută și înlocuiește, incluzând suportul pentru expresii regulate

  - Suport pentru anularea/refacerea modificărilor

- Operații cu timpi

  - Auto-reglează timpii pe baza a 2 puncte de sincronizare corecte

  - Decalează subtitlurile printr-un decalaj specificat (care poate fi bazat pe video)

  - Comută între cadre

  - Editează timpii și cadrele

- Alte funcționalități

  - Autodetectează codificarea caracterelor și formatul de subtitrare (la deschidere)

  - Alege mai multe codificări de caractere

  - Facilitează cititul subtitrărilor, pentru a citi subtitrări ce conțin erori

## Primii pași

### Pentru a porni Subtitrări Gnome

Puteți porni Subtitrări Gnome în următoarele moduri:

Meniul Aplicații

- Alegeți Sunet și Video Subtitrări Gnome.

Linie de comandă

- Tastați `gnome-subtitles` `numele fișierului` și apăsați Enter.

  Argumentul `nume fișier` este facultativ. Dacă este specificat, aplicația va deschide acel fișier la pornire.

## Lucrul cu fișierele

### Crearea unui noi subtitrări

1. Navigați la Fișier Nou .

   Un nou fișier ar trebui să se deschidă în editor

### Deschiderea unui fișier

1. Navigați la Fișier Deschide .

   Ar trebui să se deschidă fereastra „Deschide fișier”

2. Selectați fișierul de subtitrare pe care doriți să-l deschideți.

   1. Dacă doriți să specificați codificarea fișierului, selectați una din lista „Codarea caracterelor”. Dacă nu este specificată, codarea caracterelor va fi detectată automat.

   2. Dacă doriți să deschideți imediat un video ales, alegeți un video din lista cu materiale video.

Când selectați un video, se pot alege doar clipuri video din dosarul curent. În cazul în care videoul pe care doriți să-l deschideți nu este în același dosar cu fișierul subtitrare, puteți deschide videoul după deschiderea fișierului subtitrare.

### Salvarea unui fișier

Puteți salva un fișier în mod normal, fie utilizați „Salvează ca” pentru a configura opțiuni diferite.

1. Navigați la Fișier Salvează .

   Ar trebui să se deschidă fereastra „Deschide fișier”

Dacă salvați un fișier nou, va apărea fereastra „Salvează ca”

### Salvare ca fișier nou

1. Navigați la Fișier Salvează ca .

   Ar trebui să se deschidă fereastra „Salvează ca”

2. Introduceți un nume nou pentru fișierul subtitrare

3. Dacă doriți să salvați fișierul într-o locație diferită, navigați până la noua locație în navigatorul de fișiere

4. Dacă doriți să salvați fișierul într-un alt format decât cele enumerate în lista de formate subtitrări, selectați un format diferit.

5. Dacă doriți să salvați fișierul cu o altă codare de caractere decât cea implicită care este listată, modificați codificarea din lista de codificări de caractere.

6. Clic pe „Salvează”

### Selectarea unei codări de caractere

Dacă utilizați caractere speciale în fișierul subtitrare, veți dori să vă asigurați că fișierul este salvat într-o codificare care acceptă aceste caractere.

Salvarea unui fișier într-o codificare a caracterelor care nu acceptă caractere speciale va provoca pierderea acelor caractere. Aceasta se întâmplă atunci când încercați să salvați caractere multi-octet într-o codificare de caractere stocate într-un singur octet.

### Editarea antetele subtitrărilor

Unele formate de subtitrare au antete ce conțin informații despre fișier. Puteți edita aceste câmpuri în Subtitrări Gnome astfel

1. Navigați la Fișier Antete .

   Se va deschide fereastra „Antete” ce conține 4 taburi.

2. Selectați tabul care corespunde cu formatul fișierului subtitrare

3. Completați câmpurile corespunzătoare.

4. Când ați terminat introducerea datelor din antet, clic pe OK

## Lucrul cu subtitlurile

Acest ajutor listează scurtăturile de tastatură folosite pentru a realiza sarcinile. Toate sarcinile, de asemenea, pot fi realizate prin utilizarea meniului Editare în loc de a folosi scurtături de tastatură.

### Adăugarea unui subtitlu

Subtitlurile noi sunt adăugate înainte sau după subtitlul curent.

### Pentru a adăuga un subtitlu nou după subtitlul curent

1. Tastați Shift sau Ctrl+Enter

### Pentru a adăuga un subtitlu nou înaintea subtitlului curent

1. Tastați Shift+Ctrl+Enter

### Mutarea între subtitluri

Pentru a selecta subtitluri aveți posibilitatea fie să utilizați mausul, să apăsați clic pe subtitlu, sau, atunci când cursorul este în fereastra de editare, puteți utiliza scurtăturile de tastatură pentru a vă deplasa între subtitluri

### Pentru a naviga la următorul subtitlu

1. Tastați Ctrl+Page Down

### Pentru a comuta la subtitlul anterior

1. Tastați Ctrl+Page Up

### Eliminarea subtitlurilor

1. Tastați Delete

### Lucrul cu subtitluri multiple

Uneori, veți dori să selectați mai multe subtitluri. Utilizați Shift pentru a selecta subtitluri secvențial și Ctrl pentru a selecta subtitluri nesecvențial

Pentru a selecta toate subtitlurile tastați Ctrl+A

### Editarea textului

Pentru a edita textul dintr-un subtitlu

1. Selectați subtitlul

2. Clic pe fereastra de editare pentru a muta cursorul în fereastra de editare

### Format text

Un format de tip (aldin, cursiv, subliniat) poate fi aplicat numai întregii linii. În prezent, în cazul în care doriți să aveți doar anumite caractere formatate special, va trebui să editați fișierul de subtitrare într-un editor de text.

### Anularea și refacerea

### Pentru a anula o acțiune

1. Tastați Ctrl+Z

### Pentru a reface o acțiune

1. Tastați Ctrl+Y sau Ctrl+Shift-Z

### Tăierea, copierea și lipirea

Puteți tăia, copia și lipi textul dintr-un subtitlu.

### Pentru a copia text

1. Ctrl+C

### Pentru a tăia text

1. Ctrl+X

### Pentru a lipi text

1. Ctrl+V

## Manipularea subtitlurilor

### Stabilirea unităților subtitrării

În Subtitrări Gnome puteți stabili și ajusta subtitlurile în unități de timp (minute și secunde) sau în unități de cadre. Unitatea de măsură implicită este timpul.

### Pentru a utiliza unități de cadre

1. Navigați la Vizualizare Cadre .

### Pentru a utiliza unități de timp

1. Navigați la Vizualizare Timpi .

### Reglarea timpilor

1. Dacă doriți să ajustați numai timpii unor subtitluri, selectați subtitlurile cărora doriți să le ajustați timpul

2. Navigați la Timpi Reglează .

3. Alegeți noul timp de început a primului subtitlu și noul timp de început al ultimului subtitlu

### Decalarea timpilor

Decalarea timpilor vă permite să mutați unul sau mai multe subtitluri înainte sau în urmă cu un anumit interval de timp. Spre deosebire de funcționalitatea „Reglare subtitluri”, decalarea subtitlurilor nu afectează durata acestora.

### Pentru a utiliza decalarea subtitlurilor

1. Selectați subtitlurile pe care doriți să le decalați. Dacă doriți să decalați timpii/cadrele unui singur subtitlu și/sau toate subtitlurile înainte sau după un anumit subtitlu, selectați acel subtitlu. Dacă doriți să decalați mai mult decât un subtitlu, selectați toate subtitlurile pe care doriți să le decalați.

2. Navigați la Timpi Decalează .

3. Introduceți cantitatea de timp (sau cadre, dacă utilizați unitatea cadre) cu care se vor decala subtitlurile. Dacă doriți să mutați subtitlurile înapoi, introduceți o valoare negativă, altfel introduceți o valoare pozitivă.

4. Selectați modul în care doriți să decalați subtitlurile dumneavoastră.

5. Clic pe „Decalează” pentru a decala subtitlurile.

### Stabilirea frecvenței cadrelor de intrare și ale videoului

Când deschideți un video, Subtitrări Gnome nu stabilește automat frecvența de cadre a video.

Subtitrări Gnome manipulează subtitlurile bazându-se pe timpi, indiferent de modul de vizualizare. Prin urmare, atunci când modificați frecvența cadrelor videoului, Subtitrări Gnome reglează cadrele pentru a compensa schimbarea. Durata subtitlului rămâne același.

În cazul în care formatul de subtitrare utilizează cadre pentru a determina când un subtitlu este afișat (MicroDVD), schimbarea frecvenței de cadre video poate provoca desincronizarea.

### Pentru a stabili frecvența de cadre a videoului

1. Navigați la Timpi Frecvența cadrelor videoului și selectați frecvența corespunzătoare.

### Pentru a stabili frecvența de cadre la intrare

1. Navigați la Timpi Frecvența cadrelor la intrare și selectați frecvența corespunzătoare.

## Lucrul cu materialele video

### Deschiderea și închiderea unui video

### Pentru a deschide un video

1. Navigați la Video Deschide

### Pentru a închide un video

1. Navigați la Video Închide

### Redarea

Subtitrări Gnome va reda materialul video în fereastra de vizualizare adăugând subtitlurile dumneavoastră.

### Derularea la selecție

Puteți să navigați la un punctul de începere al unui subtitlu în videoul încărcat

### Pentru a derula până la un subtitlu

1. Navigați la Video Derulează până la selecție

### Stabilirea pozițiilor de început sau de sfârșit ale subtitlului

Puteți seta începutul sau sfârșitul subtitlului bazându-vă pe timpul la care videoul încărcat este în pauză

### Pentru a stabili timpul de început al subtitlului

1. Navigați la Video Stabilește începutul subtitlului

### Pentru a stabili timpul de sfârșit al subtitlului

1. Navigați la Video Stabilește sfârșitul subtitlului

## De unde se poate obține asistență suplimentară

### Forumuri

Întrebări și discuții generale ar trebui să fie postate pe forum (nu este necesară înregistrarea).

### Lista de discuții

Ați putea primi un răspuns rapid întrebând pe Lista de discuții (sunt disponibile și arhivele discuțiilor).

### Erori și funcționalități

Erorile și cererile de funcționalități pot fi raportate la Coordonatorul de probleme Gnome.